CELEX: 22020D0803
Language: et
Date: 2019-03-29 00:00:00
Title: EMP ühiskomitee otsus nr 49/2019, 29. märts 2019, millega muudetakse EMP lepingu I lisa „Veterinaar- ja fütosanitaarküsimused“ [2020/803]

2.7.2020   
               
               
                  ET
               
               
                  Euroopa Liidu Teataja
               
               
                  L 210/7
               
            
         EMP ÜHISKOMITEE OTSUS nr 49/2019,
         29. märts 2019,
         millega muudetakse EMP lepingu I lisa „Veterinaar- ja fütosanitaarküsimused“ [2020/803]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 19. septembri 2018. aasta rakendusmäärus (EL) 2018/1254, millega keeldutakse andmast luba Bacillus subtilis KCCM-10445 abil toodetud riboflaviini (80 %) kasutamiseks vitamiinide, provitamiinide ja samalaadse toimega keemiliselt täpselt määratletud ainete funktsionaalrühma kuuluva söödalisandina (1).
                  
               
                     (2)
                  
                  
                     EMP lepingusse tuleb inkorporeerida komisjoni 12. oktoobri 2018. aasta rakendusmäärus (EL) 2018/1533, milles käsitletakse naatriumalginaadi kasutamise lubamist kasside, koerte, muude mittetoiduloomade ja kalade söödalisandina ning kaaliumalginaadi kasutamise lubamist kasside ja koerte söödalisandina (2).
                  
               
                     (3)
                  
                  
                     EMP lepingusse tuleb inkorporeerida komisjoni 15. oktoobri 2018. aasta rakendusmäärus (EL) 2018/1543, milles käsitletakse Pediococcus pentosaceus’e (DSM 32291) kasutamise lubamist söödalisandina kõigi loomaliikide puhul (3).
                  
               
                     (4)
                  
                  
                     Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (5)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa II peatüki punkti 267 (komisjoni rakendusmäärus (EL) 2018/1090) järele lisatakse järgmised punktid:
            
                        „268.
                     
                     
                        
                           32018 R 1254: komisjoni 19. septembri 2018. aasta rakendusmäärus (EL) 2018/1254, millega keeldutakse andmast luba Bacillus subtilis KCCM-10445 abil toodetud riboflaviini (80 %) kasutamiseks vitamiinide, provitamiinide ja samalaadse toimega keemiliselt täpselt määratletud ainete funktsionaalrühma kuuluva söödalisandina (ELT L 237, 20.9.2018, lk 5).
                     
                  
                        269.
                     
                     
                        
                           32018 R 1533: komisjoni 12. oktoobri 2018. aasta rakendusmäärus (EL) 2018/1533, milles käsitletakse naatriumalginaadi kasutamise lubamist kasside, koerte, muude mittetoiduloomade ja kalade söödalisandina ning kaaliumalginaadi kasutamise lubamist kasside ja koerte söödalisandina (ELT L 257, 15.10.2018, lk 13).
                     
                  
                        270.
                     
                     
                        
                           32018 R 1543: komisjoni 15. oktoobri 2018. aasta rakendusmäärus (EL) 2018/1543, milles käsitletakse Pediococcus pentosaceus’e (DSM 32291) kasutamise lubamist söödalisandina kõigi loomaliikide puhul (ELT L 259, 16.10.2018, lk 22).“
                     
                  
         
            Artikkel 2
            Rakendusmääruste (EL) 2018/1254, (EL) 2018/1533 ja (EL) 2018/1543 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 30. märtsil 2019, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 29. märts 2019
            
               
                  EMP Ühiskomitee nimel
               
               
                  president
               
               Claude MAERTEN
            
         
         
            (1)  ELT L 237, 20.9.2018, lk 5.
         
            (2)  ELT L 257, 15.10.2018, lk 13.
         
            (3)  ELT L 259, 16.10.2018, lk 22.
         
            (*1)  Põhiseadusest tulenevaid nõudeid ei ole nimetatud.